EkBass/fiwiki-20250220-pages-articles huggingface dataset:
Frank Herbert

Frank Herbert (8. lokakuuta 1920 Tacoma, Washington, Yhdysvallat – 11. helmikuuta 1986 Madison, Wisconsin, Yhdysvallat) oli yhdysvaltalainen tieteiskirjailija, jonka tunnetuin teos on Dyyni-kirjasarja. Päätyökseen Herbert teki muun muassa sanomalehtitoimittajan töitä. Herbertiä pidetään teknisesti kekseliäänä tieteiskirjailijana, jonka teoksissa käsitellään monesti selviämistä eri ympäristöissä, ekologiaa, valtapolitiikkaa ja uskontoa. Frank Herbert oli kolmesti naimisissa, ja hänen poikansa Brian Patrick Herbert on jatkanut Dyyni-teosten kirjoittamista Kevin J. Andersonin kanssa. Poikansa mukaan Frank Herbert halusi olla omissa maailmoissaan ja sen takia teki kiusaa lapsilleen. Herbert oli monimutkainen ja vaikea luonne.Dune: Futher Reading Star Wars Origins Herbert kuoli vuonna 1986 haimasyöpään 65 vuoden iässä. Brittiläinen heavy metal -yhtye Iron Maiden pyysi Frank Herbertiltä lupaa lukea Piece of Mind -albuminsa kappaleen ”To Tame a Land” alkuun pätkän Dyynistä, johon kappale perustuu, mutta Frank Herbert kielsi tämän, koska hän ”inhoaa kaikkia rockyhtyeitä”. == Teokset == ; Sci-fi romaanit *The Dragon in the Sea (1956) *Dyyni (Dune, 1963) Suomeksi kolmiosaisena *The Green Brain (1965) *Destination: Void: (1965) *The Eyes of Heisenberg *The Heaven Makers *The Santaroga Barrier *Dune Messiah suom Dyynin Messias *Whipping Star *Soul Catcher *The Godmakers *Hellstrom’s Hive *Children of Dune *The Dosadi Experiment *The Jesus Incident (yhdessä Bill Ransomin kanssa) *Direct Descent *God Emperor of Dune *The White Plague *The Lazarus Effect (yhdessä Bill Ransomin kanssa) *Heretics of Dune *Chapterhouse: Dune *Man of Two Worlds (yhdessä Brian Herbertin kanssa) *The Ascension Factor (yhdessä Bill Ransomin kanssa) === Suomennetut teokset === * * * * * Dyynin lapset. (Children of Dune, 1976.) Suomentanut Natasha Vilokkinen. WSOY, 2023. ISBN 9789510499689. ;Novelleja julkaisuissa * Aikamme tieteislukemisto. 1958, nro 1, Viikkosanomat, 1958 * Maailma mielen mukaan: yksitoista tieteisnovellia kolmeltatoista sci-fi -sarjan kirjailijalta, valinnut, esitellyt ja suomentanut Matti Rosvall; novellin "Ulkopuolelta" suomentanut Esa Adrian. WSOY 1986 ISBN 951-0-13907-6 == Lähteet == == Aiheesta muualla == * Luokka:Yhdysvaltalaiset toimittajat Luokka:Yhdysvaltalaiset tieteiskirjailijat Luokka:Vuonna 1920 syntyneet Luokka:Vuonna 1986 kuolleet
Norssi

Norssi tarkoittaa seuraavia asioita: * kuore eli norssi, kalalaji * normaalikoulu eli puhekielessä "norssi", esimerkiksi: ** Helsingin Normaalilyseo ** Svenska normallyceum ("Norsen") ** Helsingin yliopiston Viikin normaalikoulu ** Jyväskylän normaalikoulu ** Oulun normaalikoulu ** Savonlinnan normaalikoulu ** Tampereen normaalikoulu ** Turun normaalikoulu ** Rauman normaalikoulu * norssikarnevaalit, tapahtuma Paltamossa.
Sigurd Pettersen

Sigurd Ørjan Pettersen (s. 28. helmikuuta 1980 Kongsberg) on norjalainen mäkihyppääjä. Hän on 180 senttimetriä pitkä, painaa 60 kilogrammaa ja edusti Rollag Veggli -hiihtoseuraa. Pettersen teki läpimurtonsa kaudella 2002–2003, jolloin hän voitti kaksi maailmancupin osakilpailua (Trondheimissa ja Sapporossa) ja sijoittui cupin loppupisteissä kymmenenneksi. Val di Fiemmen MM-kisoissa hän kuului joukkuemäen pronssia saavuttaneeseen Norjan joukkueeseen. Seuraavalla kaudella Pettersen voitti Keski-Euroopan mäkiviikon oltuaan paras Oberstdorfissa, Garmisch-Partenkirchenissä ja Bischofshofenissa. Hän voitti kauden aikana yhteensä neljä osakilpailua ja sijoittui maailmancupissa neljänneksi. Lentomäen MM-kilpailuissa Planicassa hän kuului joukkuemäen kultaa voittaneeseen Norjan joukkueeseen ja oli henkilökohtaisessa kilpailussa yhdeksäs. Oberstdorfin MM-kilpailuissa 2005 Pettersen hyppäsi Norjan pronssikvartetissa suurmäen joukkuekilpailussa. Suurmäen henkilökohtaisessa kilpailussa hän oli kymmenes ja normaalimäessä neljästoista. ==Maailmancupin palkintosijat== *Suurmäki: **Kausi 2002–2003: Trondheim toinen & voitto, Titisee-Neustadt toinen, Sapporo voitto **Kausi 2003–2004: Kuusamo voitto, Oberstdorf voitto, Garmisch-Partenkirchen voitto, Bischofshofen voitto, Sapporo kolmas **Kausi 2004–2005: Lillehammer toinen **Kausi 2007–2008: Val di Fiemme toinen *Joukkuemäen voitot: **Kausi 2003–2004: Willingen, Lahti ==Lähteet== *Sigurd Pettersen FIS:n tietokannassa *Sigurd Pettersen sports-reference.com -sivustolla Luokka:Norjalaiset mäkihyppääjät Luokka:Vuonna 1980 syntyneet Luokka:Elävät henkilöt
Junasuorittaja

Junasuorittaja oli VR:n käyttämä ammattinimike. Junasuorittaja oli rautatieliikenteen ohjaamisesta ja turvaamisesta vastaava henkilö. Hänen tehtävänään oli yhteistyössä muiden liikenteenohjaajien, junasuorittajien ja vaihdemiesten kanssa varmistaa junien aikataulun mukainen ja turvallinen kulku liikennepaikoilla ja liikennepaikkojen välillä. Junasuorittaja asetti eli turvasi junille niiden käyttämät kulkutiet asetinlaitteelta käsin tai määräsi vaihdemiehen suorittamaan kulkutien turvaamiseen liittyvät tehtävät. Ammattinimike katosi Suomesta miehitettyjen asemien vähetessä kauko- ohjausjärjestelmien asentamisen vuoksi, ja liikennemääräysten muuttuessa ammattinimike muutettiin muotoon liikenneohjaaja. Junasuorittajan tunnusmerkkinä oli virkalakin keltaisenpunainen päällys, jonka perusteella hänet erotti muusta juna- ja asemahenkilökunnasta. Se oli peräisin Itävallan rautateiltä.Kapeat kiskot, luku Virkapuvuista kapearaiteisilla, s. 190, ISBN 951-96543-1-3 (sid.) Lakki otettiin alun perin käyttöön junanlähettäjille vuoden 1920 virkapuku-uudistuksessa, joka perustui valtioneuvoston asetukseenValtioneuvoston asetus rautatieläiskunnan virkapuvusta, 28.3.1919 ja jonka Rautatiehallitus antoi tiedoksi kiertokirjeellään Rautatiehallituksen kiertokirje N:o 122/H. 642, 3.12.1919. Punalakkisena junanlähettäjänä saattoi toimia esimerkiksi junanlähettäjä, asemapäällikkö tai asemakirjuri. Lakin yksityiskohdat (kuten leukapunos) määräytyivät virkanimikkeen mukaan.VR käskylehti 40/1950 ==Lähteet== == Aiheesta muualla == Luokka:Rautatiealan ammatit
Sven Hannawald

Sven Hannawald (s. 9. marraskuuta 1974 Erlabrunn, Saksin osavaltio) on menestynyt saksalainen mäkihyppääjä, joka hyppyuransa jälkeen on kilpaillut rata-autoilijana. Hannawald on ensimmäinen, joka on kyennyt voittamaan samalla kaudella kaikki Keski-Euroopan mäkiviikon neljä osakilpailua. Tämä tapahtui kaudella 2001–2002. Hän on lisäksi voittanut lukuisia arvokilpailuja, muun muassa kahdesti lentomäen maailmanmestaruuden. Myöhemmin urallaan Hannawald kärsi loppuunpalamisesta ja jätti kauden 2004–2005 kokonaan väliin. Vuonna 2005 hän ilmoitti lopettavansa mäkihyppyuransa lopullisesti. Asianhoitajansa mukaan Hannawald oli toipunut sairastumisestaan, mutta ei terveydentilaltaan ollut huippu-urheilijan tasolla. Lopetuspäätöstä avitti se seikka, että Hannawald tunsi voittaneensa mäkihypyssä jo kaiken voitettavissa olevan. http://www.mtv.fi/sport/makihyppy/uutiset.shtml/arkistot/makihyppy/2005/08/383718 Vuodesta 2010 alkaen Hannawald on ajanut saksalaisessa GT Masters -rata- autoilusarjassa. Lisäksi Hannawald on osallistunut pariin otteeseen Le-Mansin 24-tunnin autokilpailuun yhdessä ajoparinsa entisen F1-kuljettajan ja maanmiehensä Heinz-Harald Frentzenin kanssa. == Arvokilpailusaavutukset == *1998 Oberstdorfin lentomäen MM: **hopeaa *1998 Naganon olympialaiset: **hopeaa: joukkuemäki *1999 Ramsaun MM-hiihdot: **kultaa joukkuemäki **hopeaa: suurmäki **8. sija: normaalimäki *2000 Vikersundin lentomäen MM: **kultaa *2001 Lahden MM-hiihdot: **kultaa: suurmäen joukkuekilpailu **pronssia: normaalimäen joukkuekilpailu **6. sija: suurmäki *2002 Harrachovin lentomäen MM: **kultaa *2002 Salt Lake Cityn olympialaiset: **kultaa: joukkuemäki **hopeaa: normaalimäki **4. sija: suurmäki *2003 Val di Fiemmen MM-hiihdot: **7. sija: suurmäki === Maailmancupin osakilpailuvoitot === Päivä Kilpailupaikka Maa Mäki 6\. tammikuuta 1998 Bischofshofen Itävalta suurmäki 24\. tammikuuta 1998 Oberstdorf Saksa lentomäki 19\. helmikuuta 2000 Tauplitz Itävalta lentomäki 10\. maaliskuuta 2000 Trondheim Norja suurmäki 12\. maaliskuuta 2000 Oslo Norja suurmäki 19\. maaliskuuta 2000 Planica Slovenia lentomäki 2\. joulukuuta 2001 Titisee-Neustadt Saksa suurmäki 30\. joulukuuta 2001 Oberstdorf Saksa suurmäki 1\. tammikuuta 2002 Garmisch-Partenkirchen Saksa suurmäki 4\. tammikuuta 2002 Innsbruck Itävalta suurmäki 6\. tammikuuta 2002 Bischofshofen Itävalta suurmäki 12\. tammikuuta 2002 Willingen Saksa suurmäki 22\. joulukuuta 2002 Engelberg Sveitsi suurmäki 29\. joulukuuta 2002 Oberstdorf Saksa suurmäki 18\. tammikuuta 2003 Zakopane Puola suurmäki 19\. tammikuuta 2003 Zakopane Puola suurmäki 2\. helmikuuta 2003 Tauplitz Itävalta lentomäki 8\. helmikuuta 2003 Willingen Saksa suurmäki === Lähteet === == Aiheesta muualla == * *http://www.sven-hannawald.de/ Luokka:Saksalaiset mäkihyppääjät Luokka:Saksalaiset olympiavoittajat Luokka:Saksalaiset autourheilijat Luokka:Vuonna 1974 syntyneet Luokka:Elävät henkilöt
Hurrikaani Camille

Hurrikaani Camille oli 5. luokan hurrikaani, joka iski Mississippin osavaltioon Yhdysvalloissa 17.–18. elokuuta 1969. Se aiheutti 256 ihmisen kuoleman Yhdysvalloissa sekä 7,5 miljardin dollarin aineelliset vahingot (vuoden 2005 dollareissa.) == Meteorologia == Camillen keskuksen ilmanpaine oli viidenneksi alin koskaan Atlantilla mitattu, 905 hPa. Iskiessään maihin sen ilmanpaine oli 909 hPa, ja tuulten on arvioitu puhaltaneen 85 m/s (305 km/h), puuskissa jopa 94 m/s (340 km/h). Camillen aiheuttamat aallot kohosivat 7,3 metriin, joka oli suurin hurrikaanin aiheuttama aalto Yhdysvalloissa vuoden 2005 hurrikaani Katrinan iskemiseen saakka. Camille kääntyi itään sen iskettyä maihin Mississippin osavaltiossa aiheuttaen 790 mm rankkasateita Virginiassa saakka trooppisena matalapaineena. Camille vahvistui jälleen trooppiseksi myrskyksi siirryttyään Atlantille Virginian itärannikolta. == Vaikutukset == Camille tappoi yhteensä 143 ihmistä Alabamassa, Mississippissä ja Louisianassa. Lisäksi 113 ihmistä kuoli Virginiassa tulvien vuoksi, joten kaikkiaan Camille surmasi 256 ihmistä Yhdysvalloissa. Kaikkiaan hurrikaani vahingoitti 8 931 ihmistä, tuhosi 5 662 kotia ja vahingoitti 13 915 kotia. Kaikkiaan Camille aiheutti 1,42 miljardin dollarin tuhot vuoden 1969 dollareissa (7,5 miljardia vuoden 2005 dollareissa), mikä oli järkyttävää noihin aikoihin. 26 miljardin dollarin tuhot aiheuttanut hurrikaani Andrew ohitti sen aiheuttamat tuhot, ja myös hurrikaani Katrina, joka iski samoille alueille, ohitti Camillen. Monet Camillen kokeneet ovat kuvanneet Katrinaa "paljon pahemmaksi", johtuen sen huomattavasti suuremmasta koosta (Camille oli hyvin pieni hurrikaani.) == Nimeäminen == Vuonna 1969 hurrikaanien nimeämistavat eivät olleet yhtä tarkasti määritellyt kuin nykyään, vuosittain pomittiin naisten nimiä aakkosjärjestyksessä. John Hopella, Yhdysvaltojen kansallisen hurrikaanikeskuksen meteorologilla oli Camille-niminen tytär, joka oli juuri valmistunut lukiosta.Työkaverin ehdotuksesta nimi Camille lisättiin vuoden myrskyjen nimien listalle tietämättä, että Camilleksi nimetystä myrskystä tulisi pahamaineinen. Nimi vedettiin myöhemmin listoilta sen aiheuttamien tuhojen vuoksi. == Lähteet == == Aiheesta muualla == Luokka:Vuoden 1969 onnettomuudet Camille
Seututie 471

Seututie 471 on Savonlinnan Nojanmaasta Enonkosken kirkonkylän kautta Heinäveden Sappuun kulkeva seututie. Sen pituus on 66 kilometriä. Enonkoskella Hanhivirran yli on lossiyhteys. Tien nopeusrajoitus on pääosin 80 kilometriä tunnissa. Ainoat linja-autovuorot kulkevat välillä Enonkoski–Savonlinna, noin kolme edestakaista linja-autovuoroa päivittäin. Vuonna 2021 Nojanmaan ja Enonkosken kirkonkylän välisellä osuudella liikennemäärät olivat noin 1 000–2 900 ajoneuvoa vuorokaudessa. Enonkosken kirkonkylän ja Sapun välisellä osuudella liikennemäärät olivat 200–600 ajoneuvoa vuorokaudessa. ==Reitti ja tieyhteydet== * Nojanmaa (vt 14) * Hannolanpelto (st 468, yt 15379) * Makkola (yt 4731, yt 15383) * Simanala (yt 4711, yt 4712) * Enonkoski (yt 15386) * Simanala (yt 15391) * Ihamaniemi (yt 15409) * Leipämäki (yt 4741) * Sappu (st 476) ==Lähteet== * === Viitteet === ==Aiheesta muualla== 471 Luokka:Enonkosken liikenne Luokka:Heinäveden liikenne Luokka:Savonlinnan liikenne
Anna Tšakvetadze

Anna Tšakvetadze (, s. 5. maaliskuuta 1987 Moskova, Neuvostoliitto) on venäläinen tennispelaaja. Syyskuussa 2007 hän saavutti uransa korkeimman listasijoituksen WTA:n kaksinpelirankingissa ollessaan viides. ==Ura== Tšakvetadze aloitti tenniksen peluun kahdeksan vuoden iässä äitinsä innostamana. Tšakvetadzen pelasi ensimmäisen ITF-junioriturnauksensa 2001 Minskissä, pudoten ensimmäisellä kierroksella. Ensimmäisen ITF- junioriturnausvoittonsa hän sai nelinpelissä Irina Kotkinan kanssa 2002 Istanbulissa. Kaudella 2003 voitti Bavarian Junior Challengen. Junioriuran loppusaldo oli kaksinpeleissä 67 voittoa, 19 tappiota, nelinpelissä 22-14. Korkeimmillaan Tšakvetadzen junioriranking oli 22. joulukuuta 2003 eli samana vuonna, jona hän siirtyi ammattilaiseksi. Heti ensimmäisessä Grand Slam -turnauksessaan (ja vasta kolmannessa WTA-turnauksessaan), vuoden 2004 US Openissa Tšakvetadze pudotti kolmanneksi sijoitetun Anastasija Myskinan ja eteni 3. kierrokselle. Tällä hän jakaa Serena Williamsin kanssa toisen tilan nopeimmin WTA-urallaan top-10-pelaajan pudottaneiden pelaajien listalla. Hän murtautui WTA-rankingissa 100 parhaan joukkoon syyskuussa 2004 ja 50 parhaan joukkoon kesäkuun alussa 2005. Kaudella 2007 Tšakvetadze voitti neljä turnausta. Hän raivasi tiensä ensimmäistä kertaa Grand Slam -turnauksen välieriin Yhdysvaltain avoimissa, jossa hävisi epätasaisen esityksen jälkeen Svetlana Kuznetsovalle. Helmikuussa 2008 Tšakvetadze oli paras Pariisin halliturnauksessa voitettuaan finaalissa Ágnes Szávayn. Tšakvetadzen viimeisin WTA-voitto on heinäkuulta 2010, jolloin hän voitti Banka Koper Slovenia Openin finaalissa Johanna Larssonin. Tšakvetadze saavutti WTA-kiertueella yksinpelissä 232 voittoa ja 153 tappiota. Tšakvetadze ilmoitti uransa lopettamisesta syyskuussa 2013 selkävaivojen vuoksi. ==Turnausvoitot== ===Kaksinpelit (8)=== Avain Grand Slamit (0) WTA-mestaruusturnaukset (0) I-taso (1) II-taso (2) III-taso (3) IV-taso (2) Nro Pvm Turnaus Kenttä Vastustaja Tulos 1\. 25. syyskuuta, 2006 Guangzhou Kova Anabel Medina Garrigues 6-3, 6-4 2\. 15. lokakuuta, 2006 Kremlin Cup Matto Nadja Petrova 6-4, 6-4 3\. 12. tammikuuta, 2007 Hobart Kova Vasilisa Bardina 6-3, 7-6(7-3) 4\. 17. kesäkuuta, 2007 Rosmalen Ruoho Jelena Janković 7-6(7-2), 3-6, 6-3 5\. 22. heinäkuuta, 2007 Cincinnati Kova Akiko Morigami 6-1, 6-3 6\. 29. heinäkuuta, 2007 Stanford Kova Sania Mirza 6-3, 6-2 7\. 10. helmikuuta 2008 Pariisi Matto Ágnes Szávay 6–3, 2–6, 6–2 8\. 25. heinäkuuta 2010 Portorož Kova Johanna Larsson 6–1, 6–2 ==Muuta== Anna Tšakvetadze puhuu venäjää sekä englantia. Häntä valmentaa Cristian Kordasz. Suosikkialustakseen pelaaja on maininnut ruohokentät. == Lähteet == == Aiheesta muualla == * Luokka:Venäläiset tennispelaajat Luokka:Vuonna 1987 syntyneet Luokka:Elävät henkilöt
Nimikirja

Nimikirja () on rekisteri, jota jokainen valtion virasto tai laitos Suomessa on velvoitettu pitämään palveluksessaan olevista virkamiehistä ja työntekijöistä henkilöstön valintaa, palvelussuhteeseen perustuvien etuuksien ja velvollisuuksien määräämistä ja muiden henkilöstöasioiden hoitamista varten. Nimikirjasta säädetään nimikirjalaissa (1010/1989) ja -asetuksessa (1322/1989). Nimikirja sisältää varmistettua tietoa muun muassa virkamiehen koulutuksesta ja työhistoriasta. Nimikirja on julkinen, mutta siitä voidaan salata tietoja julkisuuslain perusteella. Nimikirjanote oli lain säätämisen aikaan keskeinen viranhakuasiakirja. Sen avulla on pystytty helposti saamaan kokonaiskuva henkilön koulutuksesta ja kokemuksesta. Nimikirjan käytöstä Suomen valtionhallinnossa on tarkoitus luopua, ja nimikirjalain kumoamista ehdottava lakiluonnos oli lausuntokierroksella kesällä 2022. Henkilötietojen käsittely on edennyt merkittävästi lain säätämisen ajoista ja tavoitteena on yhdenmukaistaa julkisen sektorin henkilötietojen käsittelyä yksityisen sektorin kanssa. Lain kumoamista ei ehditty valmistella, ja se siirtyi seuraavalle hallituskaudelle.Nimikirjalakiuudistus siirtyy seuraavalle hallituskaudelle, Valtiovarainministeriö 2.9.2022 ==Historia== Nimikirja otettiin käyttöön 9. maaliskuuta 1920 annetulla asetuksella, jossa määriteltiin virastot, joiden on pidettävä nimikirjaa kaikista virastossa palvelevista vakinaisista ja ylimääräisistä virka- ja palvelusmiehistä. Nimikirja määrättiin pidettäväksi vahvistetun kaavan mukaan, johon on merkittävä virkamiehen suku- ja etunimien lisäksi ilmoitus syntymäpaikasta ja -ajasta, virkaylennyksistä sekä kunniamerkeistä ja palkinnoista, viransijaisuuksista sekä muista määräyksistä ja julkisista tehtävistä, virkavapaudesta, virka- ja muista syytteistä, kunnallisesta ja muusta toiminnasta viran ulkopuolella sekä opintomatkoista.Tietosanakirja 1909, osa 11, Hakusana: Nimikirja == Lähteet == == Aiheesta muualla == * Nimikirja- asetus 1322/1989 Finlex. Luokka:Rekrytointi Luokka:Julkishallinto Luokka:Suomen hallinto
Poloiset

Poloiset-sarja on suomalaisen independent-elokuvayhtiö Neitsytfilmin vuosina 1999-2008 tuottama, muutaman minuutin mittaisten lyhytelokuvien sarja, joka kertoo lyhyesti ja vähäeleisesti nykyajan hölmöläisiä muistuttavan joukkion kohtaloista. Poloiset-elokuvien kollektiivisessa pääosassa on kalsariasuinen ja vaitelias miesryhmä, jolle tapahtuu milloin mitäkin kummallista. Poloiset saattavat päätyä pulkkamäkeen laskemaan päin puuta, viidakkoon sotimaan, ihmisten pihamaille puutarhatontuiksi tai vaikkapa kiukkuisten humanoidien tai ilkeiden pop-tähtien murjomiksi. Tuotantoyhtiön kotisivuilla Poloiset-elokuvia luonnehditaan ”säälimättömiksi analyyseiksi ihmisen metafyysisestä rimpuilusta alati muuttuvassa oudossa maailmassa”. Poloiset-elokuville on ominaista intertekstuaalisten viittausten viljeleminen enemmän ja vähemmän tunnettuihin elokuviin, kirjallisuuteen, musiikkiin sekä muuhun populaarikulttuuriin. Poloiset -lyhytelokuvat on käsikirjoittanut ja ohjannut Sami Hantula, joka on toiminut mm. tv-satiiri Itse valtiaiden käsikirjoittajana vuosina 2002-2005. Poloiset-sarjan lyhytelokuvista episodi Poloiset ja paranormaali on palkittu erikoispalkinnolla Tampereen kansainvälisillä lyhytelokuvajuhlilla 2001, Canal+ -palkinnolla Brestin kansainvälisillä lyhytelokuvajuhlilla Ranskassa 2001 sekä parhaan kansainvälisen lyhytelokuvan palkinnolla Rooman Arcipelagon elokuvajuhlilla Italiassa 2002. Poloiset-sarja kokonaisuutena on puolestaan saanut kunniamaininnan mm. Stuttgartin elokuvajuhlilla Saksassa vuonna 2003. Suomalaisista tv-kanavista Subtv on esittänyt Poloiset-lyhytelokuvia ohjelmistossaan vuosina 2002-2003. Poloiset ovat seikkailleet oman lyhytelokuvasarjansa lisäksi myös samojen tekijöiden itsenäisissä lyhytelokuvissa Marietta, Valoisa päivä, Sähköinen ääni sekä Elektromagneettinen lyhytelokuva, joista ensinmainitussa kertojana toimii Elina Salo. == Poloiset-sarjan lyhytelokuvat == * Joulu-Poloiset (The Poor Ones' Christmas, 1999) * Poloiset ja paranormaali (The Poor Ones and the Paranormal Phenomena, 2000) * Poloiset pulkkamäessä (The Poor Ones Go Down Hill, 2000) * Poloiset ja pop-tähti (The Poor Ones and the Pop Star, 2000) * Poloiset ja potretti (The Poor Ones on the Abbey Road, 2000) * Poloiset ja pimeyden sydän (The Poor Ones in the Heart of Darkness, 2000) * Poloiset ja pieni askel (The Poor Ones Take One Small Step, 2001) * Poloiset ja pankkiryöstö (2005) * Poloiset ja pankiton ryöstö (2005) * Poloiset ja barbara (2005) * Poloiset paratiisissa (2005) * Poloiset ja pommi (2005) * Poloiset ja meno-paluu (2005) * Poloiset ja psykologi (2005) * Poloiset ja posetiivi (2007) * Poloiset pahasti myöhässä (2007) === Poloiset mukana myös lyhytelokuvissa === * Marietta (Marietta - The Northern Odyssey, 2000) * Valoisa päivä (2002) * Elektromagneettinen lyhytelokuva (Electromagnetic Short Film) (2006) * Sähköinen ääni (2006) * Uuden aallon vauhdikas hauskis (2009) == Aiheesta muualla == * Tuotantoyhtiö Neitsytfilmin kotisivut * Poloiset IMDb:ssa Luokka:Suomalaiset lyhytelokuvat
Della Ankka

Della Ankka () on Disneyn sarjakuvamaailmassa Aaron Ankan ja Hortensia MacAnkan tytär, Aku Ankan kaksossisar, sekä Tupu, Hupu ja Lupu Ankan äiti. Della Ankan aviomiehen henkilöllisyys ei ole selvillä, ja Don Rosan piirtämässä Aku Ankan sukupuussa lintu onkin peittänyt hänen kasvonsa. Eräässä varhaisessa sarjakuvassa hänen paljastettiin joutuneen sairaalaan, kun Tupu, Hupu ja Lupu räjäyttivät ilotulitteen hänen nojatuolinsa alla. Tämän kepposeksi tarkoitetun onnettomuuden takia Della sai hermoromahduksen ja lähetti heidät pariksi viikoksi veljensä Aku Ankan huostaan. Sitten Aku saa sähkösanoman Dellalta, joka tahtoo poikien palaavan kotiin, ja Aku lähettää pojat Dellallehttp://coa.inducks.org/story.php?c=ZS+37-11-21. Myöhemmin pojat tulivat käymään Akun luona. Sen jälkeen Della Ankasta ei ole kuulunut mitään. Don Rosan tekemän Ankkojen sukupuun mukaan Dellan aviomies on Iines Ankan veli. Varhaisemmissa suomennoksissa Dellan nimi oli Sanelma Ankka. Nimi on myös esiintynyt muodossa Dumbella Aku Ankka -lehden numerossa 16/1994 Don Rosan tarinassa Maailman rikkain ankka ja vuoden 2017 DuckTalesissa Akun ”haukkumanimenä” Dellalle. ==DuckTales== Uudessa, vuonna 2017 alkaneessa DuckTales-animaatiosarjassa Della Ankalla on ensimmäistä kertaa näkyvämpi rooli. Sarjan alkupäässä Della mainitaan muutamaan otteeseen ja paljastuu, että hän otti osaa veljensä Akun kanssa heidän enonsa Roope Ankan seikkailuihin ennen ankanpoikien syntymää; sarjaan perustuvissa DuckTales- lehdissä kerrotaan toisinaan Roopen, Akun ja Dellan yhteisistä seikkailuista. Hänen olinpaikkansa sarjan aikana pidettiin pitkään arvoituksena, kunnes ensimmäisen tuotantokauden viimeisessä jaksossa paljastui että Della oli tehnyt pakkolaskun kuuhun. Vasta toisen tuotantokauden seitsemännessä jaksossa Della toimii jakson päähenkilönä. Lopulta Della palasi takaisin maahan, pääsi takaisin perheensä luo ja tapasi poikansa ensimmäistä kertaa. Della Ankka asusteeksi on määriytynyt lentäjäpilotin vaatteet eräänlaiseksi vastakkainasetteluksi Aku Ankan mieltymykselle merimiesnuttuun ja -lakkiin. Luonteeltaan Della on poikamainen, ja myös veljeään uhkarohkeampi, minkä vuoksi Roope tuntui näkevän hänessä MacAnkan klaanin veren virtaavan vahvasti suonissaan Akuun nähden. Sarjassa Dellan ääninäyttelijänä toimii Paget Brewster. == Lähteet == Luokka:Aku Ankka -sarjakuvan hahmot Luokka:Kuvitteelliset linnut
Pop Sunda

Pop Sunda on Länsi-Jaavalla, Indonesiassa 1970-luvulla kehittynyttä musiikkia. Siinä yhdistellään paikallista kansanmusiikkia länsimaiseen populaarimusiikkiin. Pop Sunda on yleensä laulettu sundan kielellä. Tunnetuimpiin pop Sunda -artisteihin kuuluu muun muassa Detty Kurnia. Luokka:Indonesian musiikki
Limbonic Art

Limbonic Art on norjalainen black metal -yhtye, joka perustettiin vuonna 1993. Heidän ensimmäinen albuminsa oli Moon in the Scorpio, joka ilmestyi vuonna 1996. Samana vuonna yhtye liittyi Nocturnal Art Productions -levy-yhtiön riveihin, jonka omisti Samoth. Yhtye hajosi vuonna 2003, mutta aloitti toimintansa uudelleen 6. kesäkuuta 2006, "pedon päivänä". Limbonic Art ei käytä oikeaa rumpalia, joten rummut valmistetaan rumpukoneella. ==Diskografia== ===Studioalbumit=== *Moon In The Scorpio - (1996) *In Abhorrence Dementia - (1998) *Epitome Of Illusions - (1998) *Ad Noctum - Dynasty Of Death - (1999) *Volume 1-4 - (2001) 4 ensimmäistä levyä bonusraidoilla *The Ultimate Death Worship - (2002) *Legacy of Evil - (2007) *Phantasmagoria - (2010) *Spectre Abysm - (2017) ===Kokoelma-albumit=== *Chronicles of Limbo (2000) *Volume I-IV (2001) *1995-1996 (2009) *1996 (2010) == Jäsenet == *Daemon (Vidar Jensen) - laulu, kitarat, sanoitukset, syntetisaattorit ym. - (1993–2003, 2006–) *Morfeus (Krister Dreyer) - kitarat, laulu (ensimmäisillä levyillä), syntetisaattorit ym. - (1993–2003, 2006–2009) Luokka:Norjalaiset sinfoniset black metal -yhtyeet
Taivasten valtakunta

Taivasten valtakunta (tai Jumalan valtakunta, kreikan kielellä βασιλεία τοῦ θεοῦ, basileia tou theou) on avainkäsite sekä juutalaisuudessa että kristinuskossa. Se viittaa Jumalan kuninkaalliseen hallintavaltaan kaikissa asioissa, vastakohtanaan maalliset vallat. == Taivasten valtakunta juutalaisuudessa == Taivasten valtakuntaan viitataan usein juutalaisten Tanakhissa (kts. esimerkiksi 1. Aikakirja 29:10-12 ja Daniel 4:3). Se on sidoksissa juutalaiseen käsitykseen, että Jumala puuttuu tapahtumien kulkuun palauttaakseen Israelin kansakunnan ja palaa hallitsemaan juutalaisia. == Taivasten valtakunta kristinuskossa == Taivasten valtakunta löytyy Uudesta testamentista, erityisesti synoptisista evankeliumeista, ja ajatus sen läheisyydestä oli keskeinen teema Johannes Kastajan ja Jeesuksen opetuksessa: "Siitä lähtien Jeesus rupesi saarnaamaan ja sanomaan: "Tehkää parannus, sillä taivasten valtakunta on tullut lähelle." (Matt.4:17). Synoptisissa evankeliumeissa käytetään usein samaa tarkoittavaa termiä "Jumalan valtakunta". Matteus käyttää tavallisesti termiä "taivasten valtakunta", kun taas Luukas ja Markus kirjoittavat "Jumalan valtakunnasta". Yleisin selitys tälle on, että Matteuksen evankeliumi oli osoitettu juutalaiselle yleisölle, joka vältti suoraa Jumalan nimen käyttämistä. Markus ja Luukas suuntasivat evakeliuminsa pakanayleisölle, jolle termi "taivasten valtakunta" oli tuntematon. Jotkut esimillenialistiset tulkitsijat uskovat, että "taivasten valtakunta" viittaa tuhatvuotiseen valtakuntaan, kun taas "Jumalan valtakunta" viittaa universaaliin hallintavaltaan. Kuitenkin useimmat tulkitsijat, joukossa monia esimillenialisteja, uskovat, että tällaiseen erittelyyn ei ole perusteita. Lähetyskäskyssä Jeesus sanoo: "Minulle on annettu kaikki valta taivaassa ja maan päällä." (Matt. 28:18). Historioitsija H. G. Wells kirjoitti: “Tämä oppi taivasten valtakunnasta, joka oli Jeesuksen pääopetus ja jolla on niin pieni osa kristityissä kirkoissa, on varmasti eräs vallankumouksellisimmista opinkappaleista, joka on koskaan kohdannut ja muuttanut ihmisten ajattelua.” Jeesus-seminaarin oppineet ovat kääntäneet termin "Jumalan valtakunta" "Jumalan kuninkaalliseksi hallitsemiseksi" tai joskus "Jumalan alueeksi" tavoittaakseen paremmin sen merkityksen nykykielellä. == Katso myös == * Taivas kristinuskossa * Taivasten valtakunnan avaimet == Lähteet == == Aiheesta muualla == * Taivasten valtakunta suomenkielisessä Raamatussa (1933/1938) Luokka:Juutalainen mytologia Luokka:Kristillinen mytologia Luokka:Kirkko-oppi Luokka:Raamatulliset sanonnat
Chimborazo

Chimborazo on maakunta Ecuadorissa. Siellä sijaitsee muun muassa Ecuadorin korkein vuori, Chimborazo. Maakunnan pääkaupunki on Riobamba. Chimborazon pinta-ala on 6 470 km2 ja väkiluku vuonna 2010 oli 458 581.Ecuador Citypopulation.de Chimborazon asukkaista 70 % kuuluu alkuperäiskansoihin. Osuus on suurempi kuin missään muussa Ecuadorin maakunnassa. Chimborazo on jaettu kymmeneen kantoniin: # Alausí (Alausí) # Chambo (Chambo) # Chunchi (Chunchi) # Colta (Villa la Unión) # Cumandá (Cumandá) # Guamote (Guamote) # Guano (Guano) # Pallatanga (Pallatanga) # Penipe (Penipe) # Riobamba (Riobamba) == Lähteet == ==Aiheesta muualla== *Riobamba Ecuador *
Kalloindeksi

Kalloindeksi tai kefaalinen indeksi on kallon suurimman leveyssuoran (poskiluun kaaren alku leukanivelen lähellä) suhde sen suurimpaan pituussuoraan (otsasta takaraivoon). Sen määritteli ruotsalainen anatomian professori Anders Retzius (1796–1860). Fyysisen antropologian koulukunta käytti kalloindeksiä ensimmäisenä luokitellakseen Euroopasta löytyneitä vanhoja ihmisluurankoja syntyperältään erilaisiin populaatioihin. Menetelmä hylättiin yleisesti yhdysvaltalaisen antropologian isäksi kutsutun Franz Boasin (1858–1942) tekemän tutkimuksen seurauksena. Hänen julkaisunsa The Instability of Human Types vuodelta 1912 vertasi Yhdysvaltoihin muuttaneiden eurooppalaisten ja näiden amerikkalaisten jälkeläisten kallonmuotoja ja tuli siihen tulokseen, että ihmisen kallon muotoon vaikuttavat niin merkittävästi ympäristötekijät, ettei suoraa yhteyttä yksilön kallonmuodon ja hänen genotyyppinsä välille voi johtaa.http://www.historymatters.gmu.edu/d/5069/ Tämä teoreema tuli tunnetuksi nimellä kallon plastisiteetti. Vuonna 2002 Corey Sparks ja Richard Jantz analysoivat Boasin materiaalin modernein tilastomenetelmin ja päätyivät kritisoimaan hänen tulkintaansa Proceedings of the National Academy of Sciences (PNAS) -julkaisussa. Vuonna 2003 Clarence Gravlee, Russell Bernard ja William Leonard analysoivat materiaalin jälleen ja päätyivät tukemaan Boasin päätelmiä American Anthropologist -julkaisussa. Nykyään kefaalista indeksiä ei enää juuri käytetä sellaisenaan muussa yhteydessä kuin gynekologiassa synnytykseen liittyen tai esimerkiksi sikiöiden iän arvioimisessa. Yhdysvalloissa kalloindeksiä käytetään vielä nykyäänkin yhtenä määreenä eräässä 27:stä eri pääkallon piirteeseen perustuvassa menetelmässä, jolla voidaan arvioida todennäköisyydet yksilön kuulumisesta tiettyyn rotuun.http://www.wku.edu/~darlene.applegate/forensic/lab7/lab7.html On arvioitu, että kaiken kaikkiaan noin 90 erilaista mittausta ihmiskallosta mahdollistavat yksilön alkuperän sijoittamisen mantereittain noin 80 prosentin tarkkuudella. Tätä alhaisempi määrä mittauksia vähentää tarkkuutta. ==Katso myös== * Kraniologia ==Lähteet== Luokka:Pää
Alfredo Palacio

Tri Luis Alfredo Palacio González (s. 22. tammikuuta 1939) oli Ecuadorin presidentti huhtikuusta 2005 tammikuuhun 2007. Hän oli vuodesta 2003 Lucio Gutiérrezn varapresidentti ja nousi valtaan 20. huhtikuuta 2005 laajojen mielenosoitusten jälkeen kun presidentti Gutiérrez erotettiin kongressin päätöksellä. Palacio on syntynyt Guayaquilin kaupungissa ja opiskellut lääketiedettä erikoistuen sydäntauteihin. Ennen presidenttiyttään Palacio toimi terveysministerinä. Hänet valittiin Ecuadorin varapresidentiksi vaaleilla 15. tammikuuta 2003. Etenkin viimeisinä kuukausina ennen hänen nimitystään presidentiksi hän oli Gutiérrezin hallinnon voimakas kriitikko. Presidenttikaudellaan Palacio käynnisti terveydenhuollon uudistuksia. == Lähteet == Luokka:Ecuadorin presidentit Luokka:Vuonna 1939 syntyneet Luokka:Elävät henkilöt
Chimborazo (vuori)

Chimborazo on Ecuadorin korkein vuori, jonka korkeus on 6 310 metriä. Sen huippu on lumen peitossa noin 4 700 metristä ylöspäin. Tämä sammunut tulivuori sijaitsee Chimborazon provinssissa 150 kilometriä Quitosta lounaaseen. Selkeällä säällä vuoren huipulta voi nähdä Tyynelle valtamerelle saakka. Siten Chimborazolta voi nähdä pintojen suurimman korkeuseron maapallolla. Chimborazo on maapallon litistyneisyyden takia tiettävästi maailman korkein vuori maapallon keskipisteestä mitattuna (6 384 km Maan keskipisteeseen; vuoren korkeus 6 267 m).http://www.oddee.com/item_96770.aspx Päiväntasaaja kulkee korkeimmillaan sen rinteellä. == Historia == Chimborazoa pidettiin pitkään Andien korkeimpana huippuna. 1800-luvun alkuun asti vuorta pidettiin jopa maailman korkeimpana, mikä johti useaan vuorenhuipun valloitusyritykseen. Mount Everest on kuitenkin merenpinnasta laskettuna maailman korkein vuori (8 850 m). Edward Whymper kävi ensimmäisenä vuoren huipulla vuonna 1880. Maantieteilijä Alexander von Humboldt kiipesi vuorta jo 1802, mutta kääntyi takaisin 5 878 metristä. SAETA:n lento 232 ja kaikki sen 59 matkustajaa sekä miehistön jäsentä katosivat vuoren läheisyydessä 15. elokuuta 1976. Koneen hylyn löysivät kiipeilijät vuonna 2002. ==Katso myös== *Luettelo suurimmista prominensseista *Luettelo maiden korkeimmista kohdista == Lähteet == == Aiheesta muualla == Luokka:Chimborazo Luokka:Ecuadorin tulivuoret Luokka:Andien vuoret
Live Era ’87–’93

Live Era ’87–’93 on Guns N’ Rosesin tekemä live-albumi. Se on nauhoitettu nimensä mukaisesti vuosien 1987 ja 1993 välillä, mutta albumi julkaistiin yhtyeen vanhan kokoonpanon hajoamisen jälkeen vuonna 1999. Albumi sisältää aiemmin levyttämättömän kappaleen ”It’s Alright”, joka on Black Sabbathin kappale. == Kappaleet == Kappaleet ovat enimmäkseen Use Your Illusion Tourilta, levyllä ei ole esimerkiksi The Spaghetti Incidentin kappaleita. === Levy 1 === # # # # # # # # # # # # Coma (vain albumin japanilaisessa versiossa) === Levy 2 === # # # # # # # # # # # ==Arvostelut== * All Music Guide -lehden arvostelu: * Soundi: Guns N´ Roses: Live Era ’87-’93 Viitattu 29.12.2022. == Lähteet == Luokka:Vuoden 1999 konserttitallenteet Luokka:Guns N’ Rosesin albumit
Ihmemies

Ihmemies voi viitata ainakin seuraaviin: * Ihmemies eli Ihmemies MacGyver, yhdysvaltalainen televisiosarja vuosilta 1985–1992 * Ihmemies (engl. Wonder Man), Marvel-kustantamon sarjakuvien supersankari * Ihmemies (engl. Wonder Man), H. Bruce Humberstonen ohjaama yhdysvaltalainen elokuva vuodelta 1945 * Ihmemies, Antti Peipon ohjaama suomalainen elokuva vuodelta 1979.
Puhelinliittymä

Puhelinliittymä on liittymä, joka mahdollistaa puhelimen käytön. Puhelinliittymiä myyvät puhelinoperaattorit. Puhelinnumero on yleensä ainakin aluksi sidoksissa puhelinliittymään. Nykyään on myös palveluita, joiden avulla puhelinnumeron pystyy säilyttämään, vaikka käyttäjä vaihtaisikin puhelinliittymäänsä. Matkapuhelinliittymissä on verkkoteknisistä syistä yleensä enemmän kilpailua kuin lankapuhelinliittymissä. Monilla alueilla johtavalla lankapuhelinoperaattorilla voi käytännössä olla jopa monopoli liittymien tarjoamiseen. ==Katso myös== *prepaid-liittymä Luokka:Puhelintekniikka
Manga (kaupunki)

Manga on kaupunkikunta sekä Centre-Sudin alueen ja Zoundwéogon provinssin hallinnollinen keskus Burkina Fasossa. Se sijaitsee sata kilometriä maan pääkaupungista Ouagadougousta etelään. Kunnassa on 44 100 ja kaupunkialueella 28 600 asukasta (vuonna 2019, väestönlaskenta). ==Maantiede ja väestö== Mangan kunnan pinta-ala on 212 ja kaupunkialueen 27,5 neliökilometriä. Kaupunkikunta rajoittuu pohjoisessa Bindén, idässä ja etelässä Gogon ja lännessä Guiban kuntiin. Se on pinnanmuodostukseltaan etupäässä tasankoa. Vesistöt kuuluvat Nakambén eli Valkoisen-Voltan valuma-alueeseen. Kaupungin lähellä sijaitsee suurehko tekojärvi. Luonnonvarainen kasvillisuus on pensas- ja metsäsavannia. Seudun ilmasto on sudanilais-sahelilainen. Vuotuinen sademäärä on 600–900 millimetriä. Sadekausi kestää toukokuusta syyskuuhun. Keskilämpötilat vaihtelevat 29 ja 38 asteen välillä. Kuntaan kuuluu viisi kaupunginosaa ja 13 kylää. Asukkaista noin 90 prosenttia on moseja. Lisäksi on muun muassa bisoja, fulbeja ja gurmia. Puhutuin kieli on moore. Katolisia on noin kaksi kolmasosaa ja muslimeja neljäsosa. Lisäksi on protestantteja ja animisteja. ==Historia== Mangan perustaminen liittyy mosivaltioiden historiaan. Se oli siirtomaa-aikana kantonin ja myöhemmin hallintopiirin keskus. Zoundwéogon provinssi on perustettu vuonna 1984. Mangasta tuli maalaiskunta vuonna 1988 ja kaupunkikunta vuonna 2004. ==Liikenne, talous ja palvelut== Mangan kautta kulkee Ghanan rajalle johtava päällystetty maantie RN29. Asukkaiden elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat maissi, durra, hirssi, riisi, puuvilla, seesami, maapähkinä, lehmänpapu ja vihannekset. Tuotantoeläimiä ovat naudat, lampaat, vuohet, siat, aasit ja siipikarja. Kaupungissa on keskustori, eläintori ja nykyaikainen teurastamo. Teollisuutta ei ole käytännössä lainkaan. Toulan kylässä kaivetaan kultaa perinteisin menetelmin. Kaupungissa toimii kaksi julkista lyseoa ja poliklinikka. Kulttuurilaitoksia ovat kulttuurikeskus, nuorisotalo ja elokuvateatteri. ==Matkailu ja nähtävyydet== Mangassa on joitakin majoituspalveluja, mutta se on enemmän pysähdyspaikka kuin matkailukohde. Seudun nähtävyyksiä ovat sen luontokohteet sekä perinteiset gurunsikylät kuten Tiébélé ja Pô. ==Lähteet== Luokka:Burkina Fason kaupungit
Zoundwéogo

Zoundwéogo on yksi Burkina Fason 45 provinssista. Sen pääkaupunki on Manga. Provinssi sijaitsee Centre-Sudin alueella noin 100 kilometriä etelään Kadiogon provinssista, jossa valtion pääkaupunki, Ouagadougou, sijaitsee. Zoundwéogon naapuriprovinssit ovat Nahouri, Boulgou, Ziro, Bazèga ja Ganzourgou. Vuonna 2016 provinssissa arvioidaan olevan 320 600 asukasta. == Lähteet == == Aiheesta muualla == Luokka:Burkina Fason provinssit
Welcome to the Videos

Welcome To The Videos on Guns N' Roses DVD- ja VHS-tallenne, jossa on kaikki yhtyeen vuoteen 1994 asti julkaistut musiikkivideot lukuun ottamatta videoita kappaleista "You Could Be Mine" ja "It's So Easy", eikä live-videoita. "You Could Be Mine" jäi pois kokoelmalta tekijänoikeussyistä, koska se sisältää kohtauksia Terminator 2 – Tuomion päivä -elokuvasta. DVD:llä ei ole lisämateriaalia ja sen kesto on noin 75 minuuttia. Kokoelman julkaisi vuonna 1998 Geffen Records. ==Sisältö== # "Welcome To The Jungle" levyltä Appetite for Destruction # "Sweet Child O' Mine" levyltä Appetite for Destruction # "Paradise City" levyltä Appetite for Destruction # "Patience" levyltä GN' R Lies # "Don't Cry" levyltä Use Your Illusion I # "Live And Let Die" levyltä Use Your Illusion I # "November Rain" levyltä Use Your Illusion I # "Yesterdays" levyltä Use Your Illusion II # "The Garden" levyltä Use Your Illusion I # "Dead Horse" levyltä Use Your Illusion I # "Garden Of Eden" levyltä Use Your Illusion I # "Estranged" levyltä Use Your Illusion II # "Since I Don't Have You" levyltä The Spaghetti Incident? Luokka:Guns N’ Roses
Sanginjoki (Muhos)

thumb|260px|Kylämaisema kohti Sanginjokea ja Ylikiiminkiä Sanginjoki on noin 130 asukkaan kylä samannimisen joen ja seututien 834 risteyskohdassa Muhoksen kunnassa Pohjois-Pohjanmaalla Oulun läänissä. Kylä sijaitsee lähellä entisen Ylikiimingin kunnan rajaa. Sanginjoen kylään lasketaan yleensä kuuluvaksi myös läheiset Pirttijärvi (ent. Tuppela) ja Kassila. Sanginjoen kylä on alun perin ollut pieni maatalousyhteisö. Maa- ja metsätalous ovat edelleen alueen pääelinkeinoja. 2000-luvulle tultaessa kylään on myös kehittymässä uutta omakotirakentamista. Sanginjoen kylä on verraten lähellä Oulun palveluja: Sanginjoentietä pitkin Ouluun on noin 40 kilometrin matka. Matka lyheni jonkin verran vuonna 2016 valmistuneen Poikkimaantien sillan myötä. Vuosina 2004–2007 toteutettiin Tuppelassa sijaitsevan Pirttijärven kunnostus. ==Palvelut== Sanginjoen ala-aste sekä kyläkauppa on lakkautettu. ==Liikenne== Julkinen liikenne on pääasiassa koululaisvuoroihin sidottua liikennettä reiteillä Muhos–Ylikiiminki sekä Oulu–Sanginjoki–Ylikiiminki (linja 63). == Lähteet == Luokka:Muhoksen kylät
DASA

DASA (DaimlerChrysler Aerospace AG, aikaisemmalta nimeltään Daimler-Benz Aerospace AG ja Deutsche Aerospace AG) oli saksalainen ilmailualan yritys, jonka päätuotteita olivat sotilaslentokoneet ja -helikopterit. Yritys perustettiin vuonna 1989 nimellä Deutsche Aerospace AG. Perustaminen tehtiin yhdistämällä avaruus- ja ilmailuosastot yrityksistä Daimler-Benz (sisältäen Dornier Luftfahrtin), Messerschmitt-Bölkow-Blohm (MBB), Motoren- und Turbinen- Union München ja Telefunken Systemtechnik (TST). Vuonna 1992 helikopterien valmistus yhdistettiin Aérospatialen helikopteriyksikköön, joista yhdessä muodostui Eurocopter Group. Vuonna 1993 perustettiin Mig Aircraft Support GmbH, josta DASA omisti 50 % osuuden. Yhtiö suoritti 24 MiG-29:n päivityksen Naton standardeihin. Lentokoneet tulivat perintönä Itä-Saksan kansanarmeijalta, kun Saksat yhdistyivät. Osana Eurofighter-yhtymää DASA valmisti rungon keskiosat kaikkiin kehityslentokoneihin (DA) alkaen DA1:stä, joka suoritti ensilentonsa DASA:n Manchingin laitoksilla maaliskuussa 1994. DASA oli vastuullisena saksalaisten Panavia Tornado hävittäjien MLU- päivityksen, samanlaisen kuin RAF Tornado GR4 päivitys. Omatessaan tietoutta saksalaisista ja Naton käytössä olevista lentokoneista DASA:sta muodostui asiantuntija monien näiden käytössä olevien koneiden päivittämisessäin, kuten F-4 Phantom ja E-3 Sentry. Yhtiö nimettiin uudelleen vuonna 1995 Daimler-Benz Aerospace AG:ksi ja DaimlerChrysler Aerospace AG:ksi vuonna 1998. Siemens Sicherungstechnik liittyi yhtiöön 1997. ==Tie EADS:in== Puolustusalan yritysten fuusioitumisesta huhuttiin paljon vuonna 1998 ja useita eurooppalaisia yrityksiä oltiin liittämässä milloin toisiin ja milloin yhdysvaltalaisiin puolustusalan yrityksiin. Yhdistymistä British Aerospacen kanssa ennakoitiin vuonna 1998. Vuonna 2012 odotettiin, että DASA olisi yhdistynyt BAE Systemsin kanssa muodostaen paneurooppalaisen ilmailujätin. DASA yhdistyi ranskalaisen Aerospatiale-Matran ja espanjalaisen Construcciones Aeronáuticas SA:n (CASA) kanssa muodostaakseen EADS-konsernin (). Nykyään DASA toimii nimellä EADS Saksa. == Lähteet == DASA Luokka:Saksalaiset aseteollisuusyritykset Luokka:Avaruusteknologiayhtiöt Luokka:EADS
Arolan rautatieasema

Arolan rautatieasema (, ratakm 707,668) sijaitsee Härmänkylässä Kuhmon kaupungissa, Kainuun maakunnassa Oulun läänissä, noin 50 kilometriä koilliseen Vuokatista ja noin 43 kilometriä luoteeseen Kuhmon keskustasta. Asema on rakennettu vuonna 1976 Kontiomäen–Vartiuksen radan rakentamisen yhteydessä. Se avattiin liikenteelle 1. marraskuuta 1976. Arolaan rakennettiin asemarakennus ja paritalo asuinkäyttöön. Nykyisin Arolan liikennepaikka toimii junakohtaus- ja kuormauspaikkana, ja se oli yksi Pohjois-Suomen viimeisiä miehitettyjä liikennepaikkoja. Miehitys päättyi vuonna 2006, kun Arola liitettiin rataosan Kontiomäki–Vartius kauko-ohjaukseen. Liikenteenohjauksen vaatimat toiminnot hoidetaan nykyisin Oulusta käsin. Aiemmin Arolassa käytössä olleeseen varmistuslukko- ja opastinturvalaitokseen liittyvät opastimet on pimennetty ratapihan muutostöiden yhteydessä. Laitos purettiin pois turvalaitetöiden aikana. ==Lähteet== Luokka:Kuhmon rautatieliikennepaikat
Çifteli

Çifteli on albanialaisessa kansanmusiikissa käytetty kielisoitin, jota kutsutaan myös nimillä cifteli, dyzen ja karadyzen. Sen teräskielet viritetään yleensä H3 ja E3, jotka ovat samat kuin kitaran kaksi korkeinta kieltä.CifteliaString Instruments Database Soittimessa on kaksi kieltä, joista toisella on tarkoitus tehdä melodiaa ja toisella säestystä. Çiftelin tunnetuimpiin soittajiin nykyään kuuluu muun muassa Mark Pashku. == Lähteet == Luokka:Albanialaiset soittimet Luokka:Kielisoittimet
The Chemical Wedding

The Chemical Wedding on Bruce Dickinsonin vuonna 1998 julkaistu albumi. Musiikin ja tekstin inspiraationa olivat William Blaken teokset. Blaken maalaukset koristavat kansilehden sivuja, kannessa hänen maalauksensa The Ghost of a Flea vuodelta 1819. Albumin on tuottanut toista kitaraa Iron Maidenin luottomiehen Adrian Smithin kanssa soittava Roy Z. Dickinson käsikirjoitti elokuvan The Chemical Wedding, jossa soi albumin nimikkokappale. Toukokuussa 2008 ensiesityksen saanut elokuva kertoo Aleister Crowleyn jälleensyntymisestä. ==Kappalelista== # # # # # # # # # # === Vuoden 2005 version bonusraidat === # # # ==Kokoonpano== * Bruce Dickinson – laulu * Adrian Smith – kitara * Roy Z – kitara * Eddie Casillas – basso * David Ingraham – rummut == Arvostelut == * Soundi: == Lähteet == Chemical Wedding, the Chemical Wedding, the
Leeds

Leeds on noin asukkaan kaupunki (city) ja metropolihallintopiiri (metropolitan borough) West Yorkshiren metropolikreivikunnassa Pohjois-Englannissa. Se sijaitsee Airejoen varrella, noin 48 kilometriä Manchesterista koilliseen. Leeds muodostaa viereisen Bradfordin kaupungin kanssa metropolialueen, jonka alueella asuu yli 2,1 miljoonaa ihmistä. Hallintopiiriin kuuluu Leedsin kaupungin lisäksi Morleyn, Pudseyn, Horsforthin, Garforthin, Kippaxin ja Rothwellin kaupungit sekä maaseutua ja metsää. == Historia == Leeds mainitaan jo Englannin vanhimmassa maakirjassa Domesday book vuodelta 1086. Keskiajalla se oli maatalouskaupunki. Tudorien aikana siitä kehittyi merkittävä kauppapaikka ja tekstiiliteollisuuden keskus. 1800-luvulla rakennettiin kanavia ja kaupunki teollistui. == Liikenne == Leeds sijaitsee lähellä Englannin maantieteellistä keskipistettä. Moottoritie M1 yhdistää sen Lontooseen ja M62 länsirannikon Liverpooliin ja itärannikon Hulliin. Rautateitse pääsee Lontooseen ja Southamptoniin etelässä, Birminghamiin Keski- Englannissa, Newcastleen Pohjois-Englannissa ja Edinburghiin Skotlannissa. Rautatieasemalla on 17 laituria. Lentoasema sijaitsee lähellä Yeadonia kaupungin luoteispuolella. Leedsistä on myös suora junayhteys Manchesterin lentoasemalle. == Kulttuuri == Leeds on Lontoon lisäksi ainoa englantilainen kaupunki, jossa toimii sekä ooppera että baletti. Kaupungissa järjestetään vuosittain rock- ja indiemusiikkiin erikoistunut Reading & Leeds -festivaali sekä kansainvälinen elokuvafestivaali. Tunnettuja yhtyeitä Leedsistä ovat Kaiser Chiefs, Whitesnake ja Soft Cell. == Koulutus == Kaupungissa toimii kaksi yliopistoa. University of Leedsissä on noin 30 500 päätoimista opiskelijaaUniversity of Leeds ja Leeds Beckett Universityssä noin 26 000 opiskelijaa. ==Urheilu== Leedsillä on myös oma jalkapallojoukkue Leeds United, joka pelaa Englannin mestaruussarjassa. == Lähteet == ==Aiheesta muualla== * Luokka:Seulonnan keskeiset artikkelit
Up Around the Bend

Up Around the Bend on Creedence Clearwater Revival -yhtyeen kappale, joka julkaistiin albumilla Cosmo's Factory vuonna 1970, ja se oli korkeimmillaan neljäntenä Billboard-singlelistalla. Suomalaisista yhtyeistä muun muassa Hanoi Rocks on tehnyt kappaleesta oman versionsa. Luokka:Creedence Clearwater Revivalin kappaleet Luokka:Vuoden 1970 kappaleet
Kaishakunin

Kaishakunin () eli avustaja avusti seppukun tekijää itsemurhan aikana. Hänen tehtävänsä oli katkaista seppukun tekijän tuskien lopettamiseksi tämän pää salamannopealla ja tarkalla miekan iskulla niskaan. Itsemurhan tekijän oli voitava kaatua herrasmiehen tavoin eteenpäin. Kaishakunin oli myös huolehdittava, ettei seppukun tekijän pää irronnut lattialle pyörimään eikä kasvoille jäänyt tuskallista ilmettä. Populaarikulttuurissa esiintyy mm. Kazuo Koiken ja Goseki Kojiman luoma kaishakunin Ogami Ittō Lone Wolf and Cub -sarjakuvassa. == Lähteet == Luokka:Japanilainen kulttuuri
Roland Juno-106

Roland Juno-106 on Rolandin valmistama syntetisaattori. Se tuli markkinoille vuonna 1984 ja oli yksi ensimmäisistä MIDI-tuella varustetuista syntetisaattoreista. Sen äänilähteenä toimivat digitaalisesti ohjatut oskillaattorit eli DCO:t (). == Äänisynteesi == Roland Juno-106:n äänisynteesi on melko yksinkertainen. Ääntä tuottava komponentti on kuusiääninen digitaalisesti ohjattu oskillaattori, jolla voidaan tuottaa sahalaita- ja neliö/pulssi-aaltomuotoja. Juno-106:a kutsutaankin ns. hybridisyntetisaattoriksi, koska siinä yhdistyy digitaali- ja analogitekniikkaa; äänisignaali on toteutettu analogisesti, mutta analogisia oskillaattoreita ohjataan digitaalisesti (DCO - Digitally controlled oscillator). −24 dB:n suodatin (filter) on sen sijaan toteutettu täysin analogisesti, koska se on jänniteohjattu (VCF - Voltage controlled filter). Suodattimessa on säätömahdollisuus leikkaustaajuudelle sekä resonanssille, jonka sanotaan olevan pitkälti Juno-106:n omalaatuisen soundin takana. Suodattimen läpi kulkenut aaltomuoto käytetään vielä nelivaiheisen ADSR-vaipan (engl. envelope, vaiheet attack, decay, sustain, release) läpi, jonka jälkeen ääni on valmis toistettavaksi. Ääntä voidaan vielä moduloida yksinkertaisella kolmioaaltomuotoa tuottavalla LFO:lla eli matalataajuusoskillaattorilla (engl. low frequency oscillator). == Muut ominaisuudet == Juno-106:ssa on sisäänrakennettu chorus-efekti, jossa on kaksi eri voimakkuusvalintaa. Siinä on 128 tallennuspaikkaa käyttäjän ohjelmoimia ääniä varten. Juno-106 oli ensimmäisiä syntetisaattoreita, joissa oli MIDI-tuki, joka on analogisissa syntetisaattoreissa erittäin harvinainen ominaisuus. Kaikki sen toiminnot voivat lähettää ja vastaanottaa MIDI SysEx-komentoja, joten sitä voidaan kontrolloida täydellisesti tietokoneella tai erillisellä sekvensserillä, ja sitä voidaan käyttää koskettimistona muiden laitteiden ohjaamiseen. Laitteessa on myös polyfoninen portamento-toiminto. Juno-106 on hyvin tunnettu soitin elektronisen musiikin tekijöiden keskuudessa. == Aiheesta muualla == * Vintage Synthin sivu Roland Juno-106:sta Luokka:Digitaaliset syntetisaattorit Luokka:Rolandin syntetisaattorit